สภาวะตลาดหุ้นในช่วงการระบาดของ COVID-19 และทิศทางการลงทุนของไทย ในปี 2564 เป็นอย่างไร
สภาพเศรษฐกิจโลกหลังคลายล็อกดาวน์และทยอยเปิดประเทศเกิดการฟื้นตัว แม้ยังคงมีการระบาดของโควิด แต่วัคซีนที่มีอยู่ยังสามารถป้องกันการป่วยหนักและเสียชีวิตได้ ตลาดหุ้นโลกในเดือนกรกฎาคมแกว่งตัวผันผวนแต่ยังมีทิศทางปรับตัวขึ้น โดย MSCI World Index ปรับตัวขึ้น 2.41% ตั้งแต่ต้นเดือนถึงปัจจุบัน (MTD) (ปิดที่ 3,089.818 จุด ณ วันที่ 29 กรกฎาคม) ปัจจัยเกี่ยวกับโควิดให้ผลกระทบที่แตกต่างกันในแต่ละซีกโลก ดูได้จาก MSCI USA และ MSCI AC Europe ปรับตัวขึ้น 2.86% MTD และ 2.40% MTD ตามลำดับ ซึ่งได้ผลบวกจากการคลายล็อกดาวน์และทยอยเปิดประเทศ สวนทางกับ MSCI AC Asia ex Japan ที่ปรับตัวลง -6.71% MTD เนื่องจากการฉีดวัคซีนในเอเชียยังล่าช้า และเผชิญการระบาดของสายพันธุ์เดลตา ทำให้หลายประเทศต้องกลับมาล็อกดาวน์แน่นขึ้นเพื่อไม่ให้ระบบสาธารณสุขล่ม นโยบายเพิ่มเติมในการประชุมรอบเดือนกรกฎาคม อัตราผลตอบแทนพันธบัตรรัฐบาลสหรัฐฯ 10 ปีปรับตัวลง 0.2% เมื่อเทียบกับเดือนก่อนหน้า (MoM) เป็น 1.25% เพราะตลาดมองเงินเฟ้อชะลอตัวในครึ่งหลังปี 2021
การลงทุนในประเทศไทยมีมุมมองเชิงบวก เพราะมองว่าไทยน่าจะสามารถคลายล็อกดาวน์ในไตรมาสสุดท้ายของปีนี้ หลังตัวเลขผู้ป่วยหนักเริ่มลดลง อันเนื่องมาจากการได้รับวัคซีนเข็มแรกเกิน 50% ของประชากร ส่วนผลตอบแทนพันธบัตรรัฐบาลน่าจะยังคงอยู่ในแนวโน้มทรงตัวไม่ปรับเปลี่ยนอย่างมีนัยสำคัญ สภาวการณ์เช่นนี้ นโยบายการคลังน่าจะให้ผลที่ดีกว่านโยบายการเงิน การปรับพอร์ตหุ้นรอบนี้ก็ยังคงอยู่ในโหมด Conservative อยู่ โดยมีการลงทุนในตราสารหนี้ภาครัฐ 30% ตราสารหนี้ระยะสั้น 15% ลงทุนในตราสารทุน 45% แบ่งเป็น ไทย เอเชีย ยุโรป และสหรัฐฯ ในสัดส่วนเท่าๆ กัน Property Fund และ REIT 10%
การวิเคราะห์ทางการเงิน & เศรษฐศาสตร์การเงิน,ข่าวเศรษฐกิจและการเงิน,ความรู้ทางการเงิน